Nina Hyvärinen (balettitanssija)

Nina Hyvärinen (4. huhtikuuta 1971) on suomalainen tanssija, koreografi ja opettaja. Hän on opiskellut Suomen Kansallisoopperan Balettikoulussa ja tehnyt Suomen Kansallisbaletissa 22 vuotta kestäneen uran
Hyvärinen aloitti baletin ja tanssin opiskelun Kansallisoopperan Balettikoulussa (1980–1990). Hänet kiinnitettiin 1990 Suomen Kansallisbalettiin, jossa työskenteli vuosina 1990–2012. Pääosan urastaan Hyvärinen oli Kansallisbaletin solistitanssija.

Hyvärinen kuului amerikkalaisen koreografi Carolyn Carlsonin Pariisissa kotipaikkaansa pitävään ryhmään Carolyn Carlson Company  (1997-2000) kiertäen Ranskassa ja Italiassa Carlsonin teoksen Dall’Internon kanssa. Vuonna 1999 Hyvärinen esitti Venetsian Biennaalissa Carlsonin hänelle tekemän soloteoksen Il Freddo dell'Acqua. Hyvärinen on kiertänyt eri puolilla maailmaa tutustuen mm. intialaiseen Mohini Attam klassiseen tanssiperinteeseen eteläintialaisen Keralan osavaltiossa (1998), baliaiseen Legong temppelitanssiin (2014) ja Afrikkan Guineassa (2003). Japanissa Nina opiskeli Buto-tekniikkaa Yoshito Ohnon johdolla (2004). Tokiossa sekä Noh--teatterin perinteitä japanilaisen Noh-mestarin Hideo Kanzen johdolla (2004).

Työskentely Itä-Aasiassa 
Hyvärinen muutti kesällä 2012 Taiwaniin Taipeihin, jossa hän asui neljä vuotta opettaen balettia ja nykytanssia vuosina 2012-2013 sekä tehden omaa taiteellista työtään. Hyvärinen teki klassisen baletin opetuksen sijaisuuksia Taipein kansallisen taideyliopiston tanssitaiteen laitoksella . Hyvärinen toimi myös tanssin opettajana Fang Shiang Dance teatterissa New Taipeissa (2013-2014) . Vuonna 2016 Hyvärinen muutti Japaniin Tokioon. Japanissa Hyvärinen teki yhteistyötä traditionaalisen esittävän taiteen ryhmän The Jiuta Koto Kyoku Miono-kain. Hyvärinen liitti nykytanssia ryhmän perinteisillä shamisen ja sakuhatsi -instrumenteilla soitettuun traditionaaliseen japanilaiseen musiikkiin.  . Vuonna 2019 Hyvärinen teki Hikichi Ballet Studiolle nykytanssiteoksen Amal. Hyvärinen opetti myös studiolla nykytanssia vuosina 2018-2019. .

Henkilöhistoria
Hyvärisen puoliso on tietokirjailija ja tutkija Teppo Turkki.)

Lähteet 

Vuonna 1971 syntyneet
Suomalaiset balettitanssijat
Suomalaiset nykytanssijat
Suomalaiset koreografit
Elävät henkilöt